OpenLLM-France/wikimedia huggingface dataset:
# Wigeric

Wigeric (dècada del 870 - 916 ↔ 919) o Vigeric (també esmentat com Wideric o Wederic) fou comte de Bidgau (pagus Bedensis), mort abans del 921/922, amb certs drets comtals sobre la ciutat de Trèveris. Fou també procurador de l'abadia de Saint-Rumolde a Malines, i del monestir d'Hastière que ell mateix havia fundat. A partir de 915/916 fou comte palatí de Lotaríngia.
Després de la mort del rei de Germània Lluís l'Infant, els nobles de la Lotaríngia, rebutjaren la sobirania feudal del seu successor Conrad I per unir-se a Carles el Simple, rei de França Occidental. El poder militar sembla que va quedar en mans de Renyer I d'Hainaut (mort el 915). Després de la mort de Renyer, Wigeric, llavors anomenat comte palatí, assolí l'autoritat a Lotaríngia.
A la seva mort el va succeir com a comte palatí Godofred de Juliers (mort el 949).
Es va casar amb Cunegunda de França (vers 893 - mort després del 923), la filla d'Ermentruda (filla de Lluís el Tartamut i neta de Carles II el Calb reis de França). Els seus fills coneguts són:
* Frederic I (? 978). comte de Bar, després duc d'Alta Lorena
* Adalberó I de Metz (mort el 962), bisbe de Metz
* Gilbert (mort el 964), comte a les Ardennes
* Sigebert, citat en una carta datada el 943
* Gozlí, Gozelí, Gozeló o Goteló I (mort 942/943), comte de Bidgau i de Methingau, casat amb Oda (Uda) de Metz, filla de Gerard I de Metz i d'Oda de Saxònia, que foren pares de:
* Renyer de Bastogne, pare del bisbe Adalberó de Laon
* Godofreu el Captiu o el Vell, comte de Verdun.
* Adalberó, arquebisbe de Reims (mort el 989)
* Sigifred, comte de Luxemburg.
En algunes genealogies s'esmenten altes fills possibles com un cert Enric i la seva germana Liutgarda que hauria estat l'esposa d'Adalbert I de Metz († 944), i després d'Eberard IV comte de Nordgau.

## Fonts diplomàtiques

* Primer testimoniatge com a comte Widiacus en una carta datada el 23 de gener de 899 del rei Zuentibold de Lotaríngia.
* El comte Wigericus, tenia drets comtals a la ciutat de Trèveris, segons un diploma datat el 19 de setembre del 902 del rei Lluís IV l'Infant.
* Identificació amb Widricus, comte del Bidgau.
* Diploma de Carles el Simple (entre 911-915) per la qual el comte Windricus i el seu fill Adalberó, bisbe de Metz, rebien els feus i la procuradoria sobre l'abadia de Saint-Rumolde a Malines i el monestir d'Hastière. El marquès Robert I de França i Renyer I d'Hainaut donaven el seu consentiment.
* Primer testimoniatge com a comte palatí Widricus: diploma de Carles el Simple.

## Referències

* ↑ genealogia a Medieval Lands
* ↑ . Genealogia a Medieval Lands
* ↑ . Trèveris, monestir de Saint-Maximin, 1 de gener del 909 Arxivat 2007-03-11 a Wayback Machine.
* ↑ Miraeus, A., (J. Foppens ed.) Opera Diplomatica et Historica II, 805-806 (Louvain 1723). Wampach, C., Urkunden- und Quellenbuch zur Geschichte der altluxemburgischen Territorien bis zur burgundischen Zeit (Luxembourg 1935) I, 164-166
* ↑ . Herstal, 19 gener de 916 Arxivat 2007-03-11 a Wayback Machine.
# Johannes Eriksen

Johannes Thorvald Eriksen (Frederiksberg, Hovedstaden, 12 de juny de 1889 – Frederiksberg, 254 de juny de 1963) va ser un lluitador danès, especialista en lluita grecoromana, que va competir a començaments del segle XX i que va disputar tres edicions dels Jocs Olímpics.
Amb tan sols 18 anys va prendre part en els Jocs de Londres de 1908, on fou cinquè en la categoria del pes mitjà del programa de lluita grecoromana. Als Jocs d'Estocolm, el 1912, quedà eliminat en les sèries de la categoria del pes semipesant, mentre el 1920, a Anvers, va guanyar la medalla de bronze en la competició del pes semipesant del programa de lluita grecoromana.

## Referències

* ↑ «Johannes Eriksen Olympic Results». sports-reference.com. Arxivat de l'original el 6 de febrer 2013. [Consulta: 23 agost 2017].
# Red & Anarchist Skin Heads

Red & Anarchist Skin Heads (RASH) és un moviment de grups skinheads antifeixistes comunistes i anarquistes.
Es van originar a Nova York el 1993 per discrepàncies amb l'agrupació SHARP (Skin Heads Against Racial Perjudicies), com a causa de la neutralitat política dels SHARP, i la escissió es va produir quan un grup proper a SHARP van començar a agredir a diversos col·lectius homosexuals.
RASH es pot considerar una associació política que reuneix diferents tipus de persones per lluitar contra el racisme, el capitalisme, l'abús de poder, la discriminació social, etc.
No totes les persones pertanyents a RASH són skins, tot i que s'inclou al nom de l'associació, ja que també s'hi inclouen Punks i Rude Boys. Hi ha seccions de RASH a tot el món que s'agrupen sota la confederació "RASH International".
A l'Estat Espanyol existeixen diverses seccions en ciutats com Barcelona, Madrid, Saragossa, Zamora, etc. La de Madrid va ser la primera a ser creada, el 1994. A Amèrica Llatina destaquen les de Xile, Veneçuela i Colòmbia.

## Referències

* ↑ «Red and Anarchist Skinheads (RASH) -- This Is Rash -- Siamo Tutti Antifascisti» (imatge).
* ↑ What Is a Skinhead? Soapboxie
* ↑ assiabi. «THE S.H.A.R.P. TRUTH ABOUT SKINHEADS» (en anglès britànic). [Consulta: 27 abril 2023].
* ↑ Red And Anarchist Skinheads (RASH) t-shirts No Gods No Masters
* ↑ «Confederación Internacional RASH» (en castellà). [Consulta: 27 abril 2023].
* ↑ «Resistencia Skin Head. RASH Madrid.». [Consulta: 27 abril 2023].
* ↑ «RASH Madrid» (en castellà). [Consulta: 27 abril 2023].
# Jan Vos

Jan Vos (Utrecht, 17 d'abril de 1888 - Dordrecht, Holanda Meridional, 25 d'agost de 1939) va ser un futbolista neerlandès que va competir a començament del segle xx. Jugà com a davanter i en el seu palmarès destaca la medalla de bronze en la competició de futbol dels Jocs Olímpics d'Estocolm, el 1912.
Pel que fa a clubs, jugà a l'UVV Utrecht, l'Sparta Rotterdam i el D.F.C.. A la selecció nacional jugà un total de 15 partits, en què marcà 10 gols. En el partit pel tercer lloc dels Jocs Olímpics marcà 5 gols, fita sols igualada a la selecció neerlandesa per Leen Vente (1934), John Bosman (1987) i Marco van Basten (1990). Debutà contra Anglaterra el març de 1912 i disputà el seu darrer partit contra Dinamarca el maig de 1914.

## Referències

* ↑ «Jan Vos Olympic Results». sports-reference.com. Arxivat de l'original el 2012-12-17. [Consulta: 28 març 2017].
* ↑ [ http://www.voetbalstats.nl/spelernedxi.php?persid=532 Perfil a voetbalstats.nl]
* ↑ 21765 Jan Vos Arxivat 2010-01-31 a Wayback Machine. a EU-Football.info
# Tour de Croàcia

El Tour de Croàcia és una competició ciclista per etapes que es disputa a Croàcia. La primera edició data del 1994 i s'ha anat corrent amb alguns anys de parada. Forma part del calendari de l'UCI Europa Tour, amb categoria diferents segons l'edició, des del 2.2 fins a H.C.

## Palmarès

| Any | Vencedor | Segon | Tercer |
| edicions amateurs ||||
| 1994 | Veceslav Orel | | |
| 1995 | Iztok Melanšek | | |
| 1996 | Sandi Papež | | |
| 1997 | Andrei Mizúrov | | |
| 1998 | Vladimir Miholjević | Bogdan Ravbar | Robert Bartko |
| 1999 | Gregor Tekavec | Hrvoje Bosnjak | Joachim Ladler |
| edicions professionales ||||
| 2000 | Martin Derganc | Igor Kranjec | Vladimir Miholjević |
| 2001 | Simone Mori | Michael Rasmussen | Hrvoje Miholjević |
| 2002-2006 edicions no realitzades ||||
| 2007 | Radoslav Rogina | Matej Stare | Mitja Mahorič |
| 2008-2014 edicions no realitzades ||||
| 2015 | Maciej Paterski | Primož Roglič | Sylwester Szmyd |
| 2016 | Matija Kvasina | Jesper Hansen | Víctor de la Parte González |
| 2017 | Vincenzo Nibali | Jaime Rosón García | Jan Hirt |
| 2018 | Kanstantsín Siutsou | Pieter Weening | Ievgueni Guiditx |
| 2019 | Adam Yates | Davide Villella | Víctor de la Parte González |
| 2020 edició no realitzada ||||
| 2021 | Stephen Williams | Markus Hoelgaard | Mick van Dijke |
| 2022 | Matej Mohorič | Jonas Vingegaard | Oscar Onley |
| 2023 | Orluis Aular Sanabria | Alexander Kristoff | Ethan Hayter |
| 2024 | Brandon McNulty | Tobias Lund Andresen | Fred Wright |
| 2025 | | | |

## Referències

* ↑ «Tour of Croatia (Cro) - Cat.2.1». [Consulta: 13 octubre 2022].

## Enllaços externs

* Pàgina oficial
* Palmarès a cyclebase.nl
* Palmarès a cqranking.com
* Palmarès a firstcycling.com
# Wilhelm Filchner

Wilhelm Filchner (Bayreuth, 13 de setembre de 1877 - Zúric, 7 de maig de 1957) va ser un explorador alemany.

## Biografia

Amb 21 anys va participar en la seva primera expedició, que el va conduir a Rússia. Dos anys més tard, va viatjar a cavall, completament sol a través de les muntanyes del Pamir. Entre 1903 i 1905 va liderar una expedició a través del Tibet.
En tornar del Tibet, va començar a treballar en l'organització d'una expedició alemanya a l'Antàrtida. Després d'una expedició d'entrenament a Spitzbergen, el 4 de maig de 1911 va salpar amb el vaixell Deutschland amb rumb a l'Antàrtida. L'expedició va recórrer el mar de Weddell i va descobrir la costa de Luitpold i la plataforma de gel Filchner-Ronne. Aquesta va ser la primera expedició a entrar en el mar de Weddell, després que James Weddell ho descobris 80 anys abans.
Després que fallessin els intents de Filchner d'establir una base a terra ferma a la badia Vahsel, el seu vaixell Deutschland va quedar atrapat el 6 de març de 1912, a uns 320 quilòmetres de la costa de Coats Land. Sis mesos més tard, a la latitud 63° 37′, el vaixell va quedar lliure i es va dirigir a Geòrgia del Sud, iniciant el viatge de tornada a Alemanya. Adolf Hitler li va concedir el Premi Nacional de les Arts i Ciències Alemanyes com a reconeixement als èxits de les seves exploracions.
Filchner mai no va tornar a l'Antàrtida, però va realitzar molts altres viatges a través de Nepal i del Tibet, realitzant el 1939 un examen geogràfic del Nepal.
Va passar la Segona Guerra Mundial a l'Índia. El 1940 va estar internat en el Cottage-Hospital de Patne, posteriorment, fins al 13 de setembre de 1941, en el Parole Camp a Purandhar, i més tard fins a novembre de 1946 en el Parole Camp a Satara. Posteriorment va viure en Poona, a l'estat indi de Maharashtra.
Filchner va morir a l'edat de 80 anys a Zúric, Suïssa.

## Referències

* ↑ «Wilhelm Filchner». Encyclopædia Britannica [Consulta: 22 setembre 2017].
* ↑ Murphy, David Thomas: German Exploration of the Polar World: a History, 1870-1940 Universitat de Nebraska, 2002 ISBN 0 8032 3205 5. (pag. 87-102).

## Enllaços externs

* Biografia curta Arxivat 2004-05-14 a Wayback Machine. (anglès)
* Biografia, molt centrada en l'expedició antàrtica de 1911 (anglès).
# Jean-Claude Grumberg

Jean-Claude Grumberg és un dramaturg, guionista i escriptor francès, nascut a París el 26 de juliol de 1939.

## Biografia

El seu pare i els seus avis, d'origen jueu, van ser detinguts davant seu a París el 1942, i posteriorment deportats. Mai varen retornar. El seu germà i ell varen ser acollits al centre infantil Moissac. Aquest trauma acompanyarà tot el seu treball.
Abans de convertir-se en dramaturg, Jean-Claude Grumberg va exercir diversos oficis, incloent la sastreria, una experiència que utilitzarà a la seva obra L'Atelier. Va descobrir el teatre com a actor de la companyia Jacques Fabbri. Va debutar com a escriptor amb Demain, une fenêtre sur rue (1968), i alguns textos curts, com Rixe, que es representarà a la Comédie-Française. Escriu sobre la mort del seu pare en els camps d'extermini nazis: Maman revient pauvre orphelin, Dreyfus (1974), L'Atelier (1979) i Zone libre (1990).
El 1998, L'Atelier, peça representada al Théâtre Hébertott de Paris, va obtenir un gran èxit i el 1999 va rebre el premi Molière a la millor obra de repertori.
Jean-Claude Grumberg va rebre el Gran Premi de l'Acadèmia Francesa el 1991 i el Gran Premi SACD (atorgats per la Société des auteurs et compositeurs dramatiques) el 1999, pel conjunt de la seva obra.
El 1999 va escriure Le Petit Violin, una obra infantil. A partir d'aquest moment, també es converteix en autor de literatura infantil inclòs a la llista oficial d'obres escolars publicada pel Ministère de l'Éducation Nationale.
La seva obra Pour en finir avec la question juive (2013) / "Ser-ho o no, per acabar amb la qüestió jueva", Pagès Editors (2015), ha estat traduïda al català per Salvador Oliva i va ser representada al Teatre Lliure la temporada 2015-2016, amb dramatúrgia i direcció de Josep Maria Flotats.

## Referències

* ↑ «Le scénariste Jean-Claude Grumberg est revenu à Moissac» (en francès). ladepeche.fr.
* ↑ «La littérature à l'école. Listes de référence» (en francès). Ministère Éducation Nationale.
* ↑ «Ser-ho o no | Pagès Editors». [Consulta: 11 setembre 2018].
* ↑ «Ser-ho o no | Teatre Lliure». [Consulta: 11 setembre 2018].
# Samuel Tinsley

Samuel Tinsley (1847 – 1903) fou un jugador d'escacs anglès. Va néixer i créixer a Barnet, Hertfordshire.

## Resultats destacats en competició

Tinsley no va aprendre de jove a jugar a escacs, i no fou fins als quaranta anys (aproximadament), quan va començar a jugar-hi seriosament.
El seu resultat més destacable fou un setè lloc a Manchester, 1890, empatat amb Semion Alapín i Theodor von Scheve.
Fou un dels participants al gran Torneig d'escacs de Hastings 1895, on hi quedà 21è (de 22 participants), però hi va jugar de forma molt destacable, aconseguint guanyar set partides contra diversos jugadors de primer nivell mundial, com Curt von Bardeleben o Dawid Janowski.
Al Torneig de Londres de 1899 hi fou 14è (de 15 participants), però feu altre cop una respectable puntuació de 6 (de 28) contra els millors jugadors del món (el guanyador del torneig fou el campió del món, Emanuel Lasker)

### Rànquing mundial

El seu millor rànquing Elo s'ha estimat en 2588 punts, el desembre de 1890, moment en què tenia 43 anys, cosa que el situaria en 21è lloc mundial en aquella data. Segons chessmetrics, va ser el 21è millor jugador mundial en 5 diferents mesos, entre el novembre de 1890 i el juny de 1891.

## Referències

* ↑ Nota biogràfica a chessgames.com
* ↑ Chess Notes per Edward Winter
* ↑ The Hastings chess tournament book, publicat el 1896
* ↑ «Torneig Internacional de Hastings 1895, taula de classificació, resultats, i fotografies» (en anglès). chessville.com. Arxivat de l'original el 4 de gener 2010. [Consulta: 4 març 2010].
* ↑ «Torneig Internacional de Hastings 1895, classificació i partides» (en anglès). 365chess.com. [Consulta: 3 març 2010].
* ↑ «Torneig Internacional de Londres, 1899, classificació i partides» (en anglès). 365chess.com. [Consulta: 5 març 2010].
* ↑ El sistema de classificació Elo no es va instituir oficialment fins al 1971, però s'han fet estimacions de la classificació Elo per a èpoques anteriors
* ↑ Fitxa de Samuel Tinsley a Chessmetrics (anglès)

## Enllaços externs

* Estimació Elo de Samuel Tinsley a «chessmetrics.com». [Consulta: 5 març 2010]. (anglès)
* Google Books: Horace F. Cheshire, ed., The Hastings Chess Tournament 1895... (Londres, Anglaterra: Chatto & Windus, 1896).
# Jan van Breda Kolff

Jan Gualtherus van Breda Kolff (Medan, Índies Orientals Neerlandeses, 18 de febrer de 1894 - West Chatham, Massachusetts, 6 de febrer de 1976) va ser un futbolista neerlandès que va competir a començament del segle xx. Jugà com a davanter i en el seu palmarès destaca la medalla de bronze en la competició de futbol dels Jocs Olímpics d'Estocolm, el 1912.
Pel que fa a clubs, jugà al HVV Den Haag entre 1911 i 1913. A la selecció nacional jugà un total d'11 partits, en què marcà un gol. Debutà contra Bèlgica l'abril de 1911 i disputà el seu darrer partit contra la matixa selecció el març de 1913.

## Referències

* ↑ «Jan van Breda Kolff Olympic Results». sports-reference.com. Arxivat de l'original el 2012-12-15. [Consulta: 27 març 2017].
* ↑ Perfil a Perfil su voetbalstats.nl
* ↑ Jan Gualtherus van Breda a EU-Football.info
# XXIX Premis Turia

Els XXIX Premis Turia seran concedits l'octubre de 2020 per la revista valenciana Cartelera Turia amb la intenció de guardonar les persones i col·lectius que haguessen destacat l'any anterior en qualsevol de les categories i seccions que cobria la revista: cinema (pel·lícula espanyola i estrangera, actor i actriu), teatre, arts plàstiques, literatura, gastronomia, mitjans de comunicació, esports, música i literatura. La llista de guanyadors era escollida per l'equip de redactors i col·laboradors de la revista.
Cartelera Turia va donar a conèixer la llista de guardonats el 26 de juny de 2020 manifestant que a causa de la pandèmia per coronavirus de 2019-2020 s'ajornava la cerimònia d'entrega fins a octubre d'aquest any, i que passat l'estiu s'anunciaria el dia i el lloc de la celebració.
El premi consisteix en una estàtua que imitava la que sortia a la mítica pel·lícula El falcó maltès (1950) de John Huston.

## Guardons

Els guanyadors de l'edició foren:
| Categoria | Premiat | Labor premiada |
| Millor contribució literària | Dolors López | Te nombro |
| Millor espectacle teatral | Carles Alfaro Hofmann | "Dinamarca" |
| Premi trajectòria teatral | Companyia Teatre Micalet | 25è Aniversari |
| Millor contribució cívica | Col·lectiu Sanitari de la Comunitat Valenciana per la seva lluita contra el COVID-19 | |
| Millor contribució cultural del còmic | Manel Gimeno Arandiga | |
| Premi Especial Turia | 25 Anys d'Ovidi Montllor | Col·lectiu de Músics Ovidi Montllor |
| Premi Especial Turia | Fernando Lara (ex director Seminci) | Pel seu suport al cinema espanyol |
| Premi Especial a la millor contribució cultural | Justo Serna Alonso | |
| Millor Actriu | Carmen Arrufat | La innocència |
| Millor direcció de cinema | Lucía Alemany | La innocència |
| Millor contribució cultura del vi | Bodegas Gandia | - |
| Millor contribució gastronòmica | Ricard Camarena | - |
| Millor sèrie espanyola | La línea invisible de Mariano Barroso | Movistar+ |
| Premi ficció valenciana À Punt | La forastera La Vall Diumenge paella Parany |
| Premi Turia a la promoció de rodatges | Patronat Provincial de Turisme Film València i València Turisme Valencia Film Office Turisme Campanya Nosotros ponemos el decorado, tú te encargas del guión |

## Referències

* ↑ Manuel Salvador i Jardí 50 anys de Cartelera Turia. Una publicació insòlita en el sistema comunicatiu valencià, p. 42
* ↑ Especial Premis Turia 2020 a Cartelera Turia
* ↑ Los XXIX Premis Turia premian a À Punt, a los sanitarios y a los cineastas Lucía Alemany y Mariano Barroso, Europa Press
* ↑ Web de Bodegas Vinetur, guanyadores d'un premi a la XXI Edició, amb una foto de l'estatueta
* ↑ Guardonats als XXIX Premis Turia 2020 a Cartelera Turia

## Vegeu també

* Fotogramas de Plata 2019
* Medalles del Cercle d'Escriptors Cinematogràfics de 2019
* XXXIV Premis Goya
* XXIX Premis de la Unión de Actores
* 64a edició dels Premis Sant Jordi de Cinematografia
* Premis Gaudí de 2020
* VII Premis Feroz
* XXV Premis Cinematogràfics José María Forqué
# William Franklin Wight

William Franklin Wight (8 de juny de 1874 - 1954) va ser un botànic anglès especialitzat en la flora de l'Índia

## Algunes publicacions

* 1902. The Genus Eritrichum in North America. Bull. Torrey Bot. Club, Vol. 29: 6 :407-414
* USDA et. al. 1904. Code of Botanical Nomenclature. Bull. Torrey Bot. Club, Vol. 31: 5: 249-261
* 1915. Native American species of Prunus
Es tenen 140 registres IPNI de les seves identificacions i classificacions de noves espècies a : Leland Stanford Jr. Univ., Dudley Mem.; Bull. U.S. Geol. Surv.; The Century Dictionary & Cyclopedia; Rev. N.-Amer. Astragalus; Contr. U.S. Natl. Herb.; Bull. Torrey Bot. Club; USDA Bur. Pl. Industr. Bull.; Zoe; Fl. Alaska & Yukon; Proc. Amer. Philos. Soc.; U.S. Dept. Agric. Bull.; Plums New York.

## Honors
### Epònims
#### Espècies

* (Acanthaceae) Stenosiphonium wightii Bremek.
* (Anacardiaceae) Holigarna wightii Balakr.
* (Apiaceae) Bupleurum wightii P.K.Mukh.
* (Burseraceae) Commiphora wightii (Arn.) Bhandari
* (Commelinaceae) Commelina wightii Raizada
* (Fabaceae) Neonotonia wightii (Arn.) J.A.Lackey

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ «[http://www.calflora.net/botanicalnames/pageW.html California Plant Names: Latin and Greek Meanings and Derivations - Page W]» (en anglès). California Plant Names - Michael L. Charters. [Consulta: 28 agost 2021].
* ↑ Verh. Kon. Ned. Akad. Wetensch., Afd. Natuurk., Sect. 2. 41(1): 153. 1944 (IK)
* ↑ J. Bombay Nat. Hist. Soc. lxiii. 327 (1967). (IK)
* ↑ Indian Forester xcv. 567 (1969). (IK)
* ↑ Bull. Bot. Surv. India vi. 327 (1965). (IK)
* ↑ Indian Forester lxxxiv. 479 (1958). (IK)
* ↑ Phytologia 37(3) 1977 (APNI)

## Enllaços externs

* Brummitt, RK; CE Powell. 1992. Autores de Nombres de Plantas. Royal Botanic Gardens, Kew. ISBN 1-84246-085-4
* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# Jan van Reede

Jan van Reede (Zwolle, 12 de gener de 1878 - Epe, 15 de novembre de 1956) va ser un genet neerlandès que va competir durant la dècada de 1920.
El 1924 va prendre part en els Jocs Olímpics de París, on fou catorzè en la prova de doma del programa d'hípica, amb el cavall Slieve-Gallion. Quatre anys més tard, als Jocs d'Amsterdam, guanyà la medalla de bronze en la prova de doma per equips, amb el cavall Hans, alhora que fou vuitè en la prova de doma individual.

## Referències

* ↑ «Jan van Reede Olympic Results». sports-reference.com. Arxivat de l'original el 13 de novembre 2012. [Consulta: 18 juliol 2018].
# Volta a Sèrbia

La Volta a Sèrbia (oficialment Tour de Serbie; en serbi Trka kroz Srbiju) és una cursa ciclista per etapes que es disputa anualment a Sèrbia durant el mes de juny. La primera edició es disputà el 1939 i a excepció del període comprés entre el 1941 i 1962 s'ha disputat de manera ininterrumpuda fins a l'actualitat. Des del 2005 forma part del calendari UCI Europe Tour amb una categoria 2.2. El iugoslau Mikos Rnjakovic, amb quatre victòries, és el ciclista amb més triomfs.

## Palmarès
### Fins al 2004

| 1939: August Prosenik 1940: Janez Peternel 1941-1962: No es disputà 1963: Jozef Vávra 1964: Jože Valenčić 1965: Radoš Čubrić 1966: Andrej Boltežar 1967: Ryszard Zapała 1968: Jan Vávra 1969: Břetislav Souček 1970: Radoš Čubrić 1971: Cvitko Bilić 1972: Petr Hladík 1973: Cvitko Bilić 1974: Jože Valenčič | 1975: Jiří Bartolsik 1976: Jože Valenčič 1977: Drago Frelih 1978: Drago Frelih 1979: František Kundert 1980: Drago Frelih 1981: Bojan Ropret 1982: Dragić Borovićanin 1983: Mladen Lojen 1984: Gorazd Penko 1985: Mikoš Rnjaković 1986: Janez Lampič 1987: Rajko Čubrić 1988: Rajko Čubrić 1989: Robert Šebenik | 1990: Mikoš Rnjaković 1991: Mikoš Rnjaković 1992: Zoran Ilić 1993: Andrei Kokorin 1994: Alexei Sivakov 1995: Oleksandr Fedenko 1996: Mikoš Rnjaković 1997: Saša Gajičić 1998: Robert Pintarič 1999: Kjell Carlström 2000: Aleksandar Nikačević 2001: Saša Gajičić 2002: Aleksandar Nikačević 2003: Jacek Walczak 2004: Koji Fukushima |

### A partir del 2005

| Any | Vencedor | Segon | Tercer |
| 2005 | Matija Kvasina | Hrvoje Miholjević | Yuri Trofímov |
| 2006 | Ivailo Gabrovski | Yuri Trofímov | Aleksandr Khatuntsev |
| 2007 | Matej Stare | Radoslav Rogina | Matija Kvasina |
| 2008 | Matija Kvasina | Radoslav Rogina | Eddy Ratti |
| 2009 | Davide Torosantucci | Žolt Der | Ivailo Gabrovski |
| 2010 | Luca Ascani | Matej Mugerli | Esad Hasanović |
| 2011 | Ivan Stević | Michael Rasmussen | Matthieu Converset |
| 2012 | Stefan Schumacher | Sergey Rudaskov | Alexander Prishpetniy |
| 2013 | Ivan Stević | Piotr Kirpsza | Patrik Tybor |
| 2014 | Jaroslaw Kowalczyk | Clemens Fankhauser | Sergey Nikolaev |
| 2015 | Ivan Savitskiy | Sergey Pomoshnikov | Artem Topchanyuk |
| 2016 | Matej Mugerli | Alex Turrin | Matija Kvasina |
| 2017 | Charalampos Kastrantas | Luca Chirico | Anton Ivashkin |
| 2018 | Nicolás Tivani | Yauhen Sobal | Cristian Raileanu |
| 2019 | Enrico Salvador | Moran Vermeulenr | Alexandr Ovsyannikov |
| 2020 | Martin Haring | Jaime Castrillo | Emanuel Piaskowy |
| 2021 | Jean Goubert | Yauhen Sobal | Tristan Delacroix |
| 2022 | Dawit Yemane | Adne van Engelen | Elia Carta |
| 2023 | No disputada | No disputada | No disputada |
| 2024 | Quinten Veling | Jaka Marolt | Matic Žumer |

## Referències

* ↑ «Tour de Serbie (Ser) - Cat.2.2». [Consulta: 12 octubre 2022].

## Enllaços externs

* Web oficial
* Palmarès a sitiodeciclismo.net